ตลาดหุ้นเอเชียสดใสตาม “ดาวน์โจนส์” พุ่งกว่า 500 จุด ขานรับเฟดส่งสัญญาณลดดอกเบี้ย
ตลาดหุ้นเอเชียสดใสตาม “ดาวน์โจนส์” พุ่งกว่า 500 จุด ขานรับเฟดส่งสัญญาณลดดอกเบี้ย
ตลาดหุ้นเอเชียสดใสตาม “ดาวน์โจนส์” พุ่งกว่า 500 จุด ขานรับเฟดส่งสัญญาณลดดอกเบี้ย
5 มิ.ย. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขานรับสัญญาณบวกที่ว่าธนาคารกลางสหรัฐ (เฟด) อาจปรับลดอัตราดอกเบี้ย หลังจากนายเจอโรม พาวเวล ประธานเฟดได้ให้คำมั่นว่าเฟดจะดำเนินการในสิ่งที่จำเป็นเพื่อกระตุ้นเศรษฐกิจ และอาจนำมาตรการผ่อนคลายเชิงปริมาณ (QE) กลับมาใช้อีกครั้ง
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,667.89 จุด เพิ่มขึ้น 259.35 จุด, +1.27%
ดัชนี SSE Composite ตลาดหุ้นจีนเปิดวันนี้ที่ 2,882.94 จุด เพิ่มขึ้น 20.66 จุด, +0.72%
ดัชนี HSI ตลาดหุ้นฮ่องกงเปิดวันนี้ที่ 27,116.08 จุด เพิ่มขึ้น 354.56 จุด, +1.32%
ดัชนี TAIEX ตลาดหุ้นไต้หวันเปิดวันนี้ที่ 10,497.50 จุด เพิ่มขึ้น 68.38 จุด, +0.66%
ดัชนี KOSPI ตลาดหุ้นเกาหลีใต้เปิดวันนี้ที่ 2,084.16 จุด เพิ่มขึ้น 17.19 จุด, +0.83%
ส่วนตลาดหุ้นสิงคโปร์ ตลาดหุ้นมาเลเซีย ตลาดหุ้นฟิลิปปินส์ และตลาดหุ้นอินโดนีเซีย ปิดทำการวันนี้เนื่องในเทศกาลฮารีรายออีฏิ้ลฟิตริ
ด้านนายเจอโรม พาวเวล ประธานเฟด กล่าวเมื่อวานนี้ว่า เฟดกำลังจับตามองพัฒนาการทางเศรษฐกิจในขณะนี้ และจะดำเนินการในสิ่งที่ต้องทำเพื่อให้การขยายตัวทางเศรษฐกิจดำเนินต่อไป
“เราไม่รู้ว่าการทำสงครามการค้าจะได้ข้อยุติเมื่อใด และอย่างไร แต่เรากำลังจับตามองสิ่งบ่งชี้เกี่ยวกับแนวโน้มเศรษฐกิจสหรัฐ และเราจะดำเนินการอย่างเหมาะสมเพื่อรักษาการขยายตัวทางเศรษฐกิจต่อไป โดยมีตลาดแรงงานที่แข็งแกร่ง และเงินเฟ้ออยู่ใกล้ระดับเป้าหมาย 2%” นายพาวเวลกล่าว
นายพาวเวล ยังเปิดเผยอีกว่า เครื่องมือที่เฟดเคยใช้ในช่วงที่เกิดวิกฤตการณ์ ซึ่งได้แก่ การกำหนดให้อัตราดอกเบี้ยอยู่ใกล้ 0% และการเข้าซื้อพันธบัตรตามมาตรการ QE มีแนวโน้มที่จะนำมาใช้อีกครั้งหนึ่ง
 
ขณะที่ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 500 จุดเมื่อคืนนี้ (4 มิ.ย.) ขานรับสัญญาณบวกที่ว่า ธนาคารกลางสหรัฐ (เฟด) อาจจะปรับลดอัตราดอกเบี้ย หลังจากนายเจอโรม พาวเวล ประธานเฟดได้ให้คำมั่นว่า เฟดจะดำเนินการในสิ่งที่จำเป็นเพื่อกระตุ้นเศรษฐกิจ และอาจนำมาตรการผ่อนคลายเชิงปริมาณ (QE) กลับมาใช้อีกครั้ง นอกจากนี้ ตลาดยังได้รับปัจจัยหนุนจากข่าวที่ว่า สภาคองเกรสเตรียมลงมติคัดค้านแผนการของประธานาธิบดีโดนัลด์ ทรัมป์ในการปรับขึ้นอัตราภาษีสินค้านำเข้าจากเม็กซิโก
โดยดัชนีเฉลี่ยอุตสาหกรรมดาวโจนส์ปิดที่ 25,332.18 จุด พุ่งขึ้น 512.40 จุด หรือ +2.06% ขณะที่ดัชนี S&amp;P500 ปิดที่ 2,803.27 จุด เพิ่มขึ้น 58.82 จุด หรือ +2.14% และดัชนี Nasdaq ปิดที่ 7,527.12 จุด เพิ่มขึ้น 194.10 จุด หรือ +2.65%
ด้านตลาดหุ้นยุโรปปิดบวกเมื่อคืนนี้ (4 มิ.ย.) โดยตลาดเริ่มปรับตัวรับแนวโน้มที่ธนาคารกลางต่างๆ จะปรับลดอัตราดอกเบี้ยลง หลังการรายงานข้อมูลเศรษฐกิจที่ซบเซา ขณะที่หุ้นกลุ่มรถยนต์ดีดตัวขึ้น หลังโบรกเกอร์แนะนำให้นักลงทุนเพิ่มการลงทุนในหุ้นกลุ่มนี้
ดัชนี Stoxx Europe 600 บวก 0.59% ปิดที่ 372.67 จุด
ดัชนี CAC-40 ตลาดหุ้นฝรั่งเศสปิดที่ 5,268.26 จุด เพิ่มขึ้น 26.80 จุด หรือ +0.51% ขณะที่ ดัชนี DAX ตลาดหุ้นเยอรมันปิดที่ 11,971.17 จุด เพิ่มขึ้น 178.36 จุด หรือ +1.51% และดัชนี FTSE 100 ตลาดหุ้นลอนดอนปิดที่ 7,214.29 จุด เพิ่มขึ้น 29.49 จุด หรือ +0.41%
ส่วนตลาดหุ้นลอนดอนปิดปรับตัวขึ้นเมื่อคืนนี้ (4 มิ.ย.) เนื่องจากนักลงทุนคาดหวังว่า ธนาคารกลางสหรัฐ (เฟด) อาจจะต้องปรับลดอัตราดอกเบี้ยลงเร็วๆ นี้ ซึ่งเป็นแรงหนุนตลาดหุ้นทั่วโลก ขณะที่นักลงทุนคลายความกังวลเกี่ยวกับการทำสงครามการค้าระหว่างสหรัฐและจีน
ดัชนี FTSE 100 ตลาดหุ้นลอนดอนปิดที่ 7,214.29 จุด เพิ่มขึ้น 29.49 จุด หรือ +0.41%